JESU   KRlSTi   KIRKE  AF   SIDSTE   DAGES   HELLIGE   ■   JUNi  2003 


Kirkenyt 


Præstedømmeledere  verden  over 
undervises  via  satellit 


Don  L.  Searle 

Stavs-  og  wardsledere  verden 
over  fik  i  januar  vejledning  af 
præsident  Gordon  B.  Hinckley 
og  medlemmer  af  De  Tolv  Apostles 
Kvorum  i  en  udsendelse  om  leder- 
skabsundervisning,  som  var  den 
første  af  sin  art. 

»Vi  ser  dette  som  en  betydnings- 
fuld mulighed  for  at  undervise  i 
grundlæggende  lærdomme  og  prin- 
cipper og  i  deres  anvendelse  lokalt,« 
skrev  Diet  Første  Præsidentskab  i  et 
brev,  som  bekendtgjorde  udsendel- 
sen. »Vi  forventer,  at  transmissioner- 
ne vil  gøre  meget  for  at  styrke  troen 
hos  ledere  over  hele  verden,  mens 
de  virker  for  at  bringe  sjæle  til  Kristus 
og  opbygge  Guds  rige  på  jorden.« 

Mødet  var  for  præstedømmelede- 
re, herunder  stavspræsidenter,  bi- 
skopper, grenspræsidenter  og  andre 
ledere  i  præstedømmet.  Udsendel- 
sen blev  oversat  til  flere  end  50  sprog 
og  blev  sendt  fra  Kirkens  hovedsæde 
i  Salt  Lake  City  Den  nåede  ud  til  97 
procent  af  målgruppen  blandt  ledere 
i  Kirken.  Kun  et  lille  område  i  det 
vestlige  Afrika  kunne  ikke  dækkes  af 
satellitten.  Lederne  i  dette  område 
modtog  hele  undervisningen  ved 
hjælp  af  videobånd. 

Talerne  fokuserede  på  emner,  der 
er  grundlæggende  for  den  enkeltes 
frelse  og  for  Herrens  riges  fremgang 


på  jorden,  såsom  at  leve  efter  Her- 
rens standarder,  forberede  sig  til  at 
modtage  og  leve  i  overensstemmelse 
med  tempelpagterne,  styrke  familier- 
ne og  fremme  missioneringen. 

»Missionering  er  Kirkens  livsblod,« 
sagde  præsident  Hinckley  i  sin  tale. 
»Denne  indsats  er  ældre  end  Kirken 
i  sig  selv. 

Hvem  bør  missionere  på  fuld  tid? 
Dem,  der  er  værdige,  og  som  er 
kaldet  dertil,«  forklarede  han.  »Vi  kan 
ganske  enkelt  ikke  tillade  dem,  som 
ikke  har  opfj^ldt  kravene  med  hensyn 
til  værdighed,  at  gå  ud  i  verden  og 
forkynde  evangeliets  glade  budskab.« 

»Tillad  mig  at  understrege,  at  vi  har 
brug  for  missionærer,«  sagde  præsi- 
dent Hinckley,  »men  de  skal  være  i 
stand  til  at  udføre  arbejdet.« 

Præsident  Hinckley  sagde  også, 
at  missionærer  kan  udføre  et  bedre 
stykke  arbejde,  hvis  de  vil  ryste  sig  fri 
af  deres  udenadlærte  lektioner.  Lad 
dem  tale  ud  fra  deres  egen  overbe- 
visning, lad  dem  hver  morgen  bede 
Herren  om  at  løsne  deres  tunge,  og 
lad  dem  undervise  med  hans  hjælp, 
opfordrede  præsident  Hinckley 

Præsident  Hinckley  formanede 
lederne  om  at  sikre  sig,  at  undersø- 
gerne er  rede  til  at  blive  døbt,  og 
han  gentog  sit  råd  om,  at  ethvert  nyt 
medlem  har  brug  for  en  ven,  et 


Søstermissionærer  underviser  i  skriften. 
Præsident  Gordon  B.  Hinckley 
underviste  for  nylig  ledere  i  at  hjælpe 
kommende  missionærer  til  at  være 
værdige  og  rede  til  at  undervise  ved 
Ånden. 

ansvar  og  næring  med  Guds  ord. 
»Hver  eneste  nydøbt  er  værd  at 
frelse.  Jeg  er  overbevist  om,  at  vi  ikke 
behøver  at  miste  nogen  af  dem,  der 
kommer  ind  i  Kirken,«  sagde  præsi- 
dent Hinckley. 

Præsident  Boyd  K.  Packer,  funge- 
rende præsident  for  Det  Tolv  Apost- 
les Kvorum,  talte  om  at  modtage 
vejledning  gennem  Helligånden. 
»Kirkens  sprog  er  Åndens  sprog,« 
sagde  han. 

Præsident  Packer  fremviste  en 
sekstant,  som  søfolk  har  brugt  i 
århundreder  for  at  finde  vej  over 
havene.  »Helligånden  er  som  en 
sekstant,«  sagde  han.  Ligesom  lyset 

Kirkens  ledere  blev  for  nylig  mindet 
om  at  hjælpe  hvert  enkelt  medlem  med 
at  forberede  sig  til  og  til  at  modtage 
templets  velsignelser. 


fra  himlen  kunne  hindre  søfolk  i 
at  fare  vild,  kan  Helligåndens  lys 
hjælpe  os  med  at  blive  på  rette  kurs. 

Ældste  Neal  A.  Maxwell  fra  De  Tolv 
Apostles  Kvorum  talte  videre  at 
være  ledet  af  åbenbaring,  og  han 
belærte  om,  at  Kirkens  ledere  har 
pligt  til  at  modtage  kundskab  om,  at 
Jesus  er  Kristus  og  til  at  belære  andre 
derom. 

Ældste  Maxvy^ell  gentog  præsident 
Brigham  Youngs  påstand  om,  at 
»vi  lever  langt  under  det,  som  vi  er 
privilegeret  til  at  modtage«  i  form 
af  åbenbaring  fra  Gud  for  at  blive 
vejledt  (se  Discourses  ofBrigham 
Young,  udv.  John  A.  Widtsoe,  1954, 
s.  32).  Ældste  Maxwell  gav  dette  råd: 
»I  det  omfang,  som  vi  ophører  med 
at  leve  langt  under  vore  privilegier 
. . .  kan  vi  løfte  . . .  Kirken.« 


Men,  advarede  han:  »Åbenbaring 
opnås  ikke  ved  at  trykke  på  knapper, 
men  ved  at  presse  os  selv  . . .  ofte  ved 
faste  [og]  skriftstudium.« 

Ældste  L.  Tom  Perry  fra  De  Tolv 
Apostles  Kvorum  sagde,  at  selvom 
ledere  i  Kirken  ser  mange  forskellige 
organisationsniveauer  i  enhederne 
verden  over,  »er  Ånden  den  samme.« 
Kirken  tilvejebringer  håndbøger  og 
andre  materialer  til  at  vejlede  leder- 
ne i,  hvordan  de  skal  udvikle  Kirkens 
programmer  i  enheder  af  alle  størrel- 
ser, men  udviklingen  må  ske  forsig- 
tigt og  med  god  orden,  lød  hans  råd. 
»Hemmeligheden  ved  at  opbygge  . . . 
et  ward  eller  en  [gren]  er  at  kende 
jeres  medlemmer,«  sagde  han,  og 
skræddersy  væksten  efter  deres 
behov. 

Et  af  de  lokale  lederes  vigtigste 
mål  bør  være  at  hjælpe  hvert  enkelt 
medlem  med  at  forberede  sig  til  at 
indgå  pagter  i  templet  og  modtage 
deres  velsignelser,  sagde  ældste 
Perry.  Hvis  præstedømmeledere 
hjælper  medlemmerne  med  at  forbe- 
rede sig  til  at  indgå  og  holde  disse 
pagter,  har  de  gjort,  hvad  der  kan 
ventes  af  dem,  uanset  wardets  eller 
grenens  størrelse,  sagde  han. 

Ældste  Henry  B.  Eyring  fra  De 
Tolv  Apostles  Kvorum  talte  om  den 
styrke  og  glæde,  medlemmerne  kan 
opleve,  hvis  de  trofast  efterlever 
Herrens  standarder  Standarderne 
for  at  kunne  modtage  templets 
velsignelser  er  høje,  og  de  er 
uforanderlige,  påpegede  ældste 
Eyring.  Præstedømmeledere  skal 
holde  disse  standarder  i  hævd, 


»bevidst  og  uden  undskyldning.« 

Herrens  standarder  er  ikke  til  for 
at  holde  folk  på  afstand  af  ham,  men 
for  at  drage  flere  til  ham,  forklarede 
ældste  Eyring  og  bevidnede,  at  når 
lederne  sætter  Herrens  standarder 
højt,  vil  flere  ønske  at  blive  døbt  og 
følge  den  sti,  der  fører  dem  til 
Kristus. 

Ældste  M.  Russell  Ballard  fra  De 
Tolv  Apostles  Kvorum  gav  råd  om  at 
styrke  familierne.  »Husk,  at  Kirken 
er  organiseret  for  at  hjælpe  familier,« 
sagde  han. 

Ældste  Ballard  henviste  til  »Famili- 
en: En  proklamation  til  verden« 
(Liahona,  okt.  1998,  s.  24)  og  fore- 
slog forældre  og  lærere  i  Kirken  at 
gennemgå  proklamationen  regel- 
mæssigt som  en  hjælp  til  at  støtte  op 
om  principperne  deri.  Han  citerede 
nogle  kilder,  der  er  baseret  på  evan- 
geliet, som  kan  hjælpe  med  at  styrke 
familierne,  heriblandt  kursushæfter, 
Kirkens  tidsskrifter  og  familieafte- 
nen. Ældste  Ballard  opfordrede 
præstedømmelederne  til  at  være 
opmærksomme  på  disse  kilder  og 
til  at  opfordre  medlemmerne  til  at 
gøre  brug  af  dem. 

Han  bad  også  præstedømmeleder- 
ne om  at  støtte  stærkt  op  om,  at 
medlemmerne  sætter  sig  som  mål  at 
blive  viet  i  templet  på  grund  af  de 
velsignelser,  det  giver  familierne  og 
Kirken.  Medlemmer,  som  ikke  har 
lært  at  holde  tempelpagterne,  har 
snydt  sig  selv  for  alle  de  velsignelser, 
som  evangeliet  tilbyder,  sagde  ældste 
Ballard  og  henviste  til  præsident 
Hinckleys  råd.  ■ 

Ældste  Dieter  F,  Uchtdorf  (til  højre)  og  hans  hustru,  Harriet,  overrækker  Tysklands 
præsident,  Johannes  Rau  (midt  for),  hans  slægtshistorie.  Gaven  opfyldte  et  ønske, 
som  præsident  Rau  udtrykte  over  for  Det  Første  Præsidentskab,  da  de  mødtes 
med  ham  ved  Vinter'OL. 


Kirkens  ledere  får  goodwill  fra 
mange  lande 


Tyskland 

Ældste  Dieter  F.  Uchtdorf  fra  De 
Halvfjerds'  Præsidium  mødtes  med 
Tysklands  præsident  Johannes  Rau 
for  at  indfri  et  løfte,  som  Det  Første 
Præsidentskab  havde  givet  under 
Vinter-OL  2002. 

De  mødtes  på  Bellevue  Slot,  hvor 
Tysklands  præsident  bor,  og  ældste 
Uchtdorf  overrakte  præsident  Rau 
hans  og  hans  hustrus  slægtshistorie 
samlet  i  tre  bind. 

»Præsident  Rau  er  en  religiøs 
mand,«  siger  ældste  Uchtdorf,  som 
var  sammen  med  sin  hustru,  Harriet, 
og  ældste  Holger  D.  Rakow,  der  er 


halvfjerdserområdeautoritet.  »Han 
har  børn  i  teenagealderen  og  sætter 
pris  på  familien.  Han  mener,  at  de 
fleste  mennesker  søger  at  opnå  et 
vellykket  ægteskab  med  en  lykkelig, 
tryg  familie.« 

Beslutningen  om  at  lave  slægts- 
forskning opstod  sidste  år  under 
Vinter-OL,  da  præsident  Rau  og  hans 
hustru,  Christina,  mødtes  med  præ- 
sident Gordon  B.  Hinckley  og  hans 
rådgivere  i  Det  Første  Præsident- 
skab. Efter  at  have  hørt  om  præsi- 
dent Raus  interesse  for  slægtsforsk- 
ning lovede  iCirkens  ledere  at  søge 
tilbage  i  familien  Raus  slægt. 


Missionærer  på  Slægtshistorisk 
Bibliotek  har  fundet  400  navne  på 
præsident  Raus  forfædre  og  800 
navne  på  hans  hustrus  slægt. 

Ældste  og  søster  Uchtdorf,  som 
havde  været  præsident  Raus  værter 
ved  adskillige  arrangementer,  bl.a. 
en  udsendelse  med  Tabernakelkoret 
under  Olympiaden,  overrakte  under 
et  privat  møde  samlingen  på  Det 
Europæiske  Områdepræsidentskabs 
vegne. 

»Det  var  en  travl  dag  på  det  politi- 
ske område,  hvor  der  blev  afsagt 
en  afgørende  kendelse  af  de  tyske 
domstole,«  siger  ældste  Uchtdorf 
»På  grund  af  bekendtgørelsen  for- 
ventede vi  et  kort  besøg.  Men  det 
afholdt  ikke  præsident  Rau.  Vi  var 
sammen  med  ham  i  en  halv  time. 

Han  bladrede  gennem  siderne  og 
så  på  nogle  af  navnene,«  siger  ældste 
Uchtdorf  »Han  var  imponeret  over, 
at  de  originale  fødsels-,  døds-  og 
vielsesattester  var  der,  skrevet  med 
gammel  tysk  håndskrift,  samt  et 
lettere  læseligt  eksemplar  på  nutidigt 
tysk.« 

Ældste  Uchtdorf  modtog  senere  et 
brev,  der  gav  udtryk  for  deres  tak- 
nemmelighed for  slægtshistorien. 
»Vores  glæde  og  taknemmelighed 
over  at  modtage  disse  bøger  var 
enorm,«  skrev  præsident  Rau.  »Man- 
ge generationer  [i  vores  familier]  er 
taknemmelige  for  jeres  Kirkes  ind- 
sats.« 

Bulgarien 

Det  Første  Præsidentskab  modtog 
i  februar  den  bulgarske  ambassadør 

Præsidenten  for  Fransk  Polynesien^  At.  Gaston  Flosse  (til  venstre),  besøger  Faaa 
Tahiti  stavscenter  sammen  med  søster  Christine  Weish  og  William  J,  Weish  III, 
præsident  for  Tahiti  Papeete  Mission, 


Og  hendes  familie  under  et  besøg 
i  Utah.  Elena  Borislavova  Poptodor- 
ova  var  i  Utah  for  at  holde  tale  på 
Brigham  Young  University's  Kennedy 
Center  for  International  Studies. 
Ambassadør  Poptodorova,  hendes 
mand,  Georgi  Petrov,  og  hendes 
søn,  Georgi,  mødtes  med  ældste 
Merrill  J.  Bateman  fra  De  Halvfjerds, 
som  er  rektor  for  Brigham  Young 
University.  Desuden  overværede 
de  en  forestilling  med  Internati- 
onal Folk  Dance  Ensemble  og  var 
på  rundvisning  på  Missionær- 
skolen. 

Da  ambassadøren  var  i  Salt  Lake 
City,  mødtes  hun  og  hendes  familie 
med  Det  Første  Præsidentskab. 
Ambassadør  Poptodorova  bemærke- 
de, at  sidste  dages  hellige  er  »men- 
nesker, som  lever  sundt.«  Hun  ud- 
trykte sin  støtte  til  missioneringen  i 
hendes  land,  og  præsident  Hinckley 


takkede  hende  for  hendes  indsats 
for  at  hjælpe  missionærerne  ind  i 
Bulgarien. 

Ambassadøren  og  hendes  familie 
var  ligeledes  på  rundvisning  på 
Welfare  Square,  tempelpladsen  og 
Slægtshistorisk  Bibliotek  og  mødtes 
med  ældste  Russell  M.  Nelson  fra 
De  Tolv  Apostles  Kvorum  og  ældste 
Dennis  B.  Neuenschwander  fra  De 
Halvfjerds'  Præsidium. 

Under  sit  besøg  udtrykte 
ambassadøren  stor  påskønnelse  af 
den  gæstfrihed,  hun  var  blevet  vist, 
og  sagde,  at  hun  aldrig  har  oplevet 
så  koncentreret  en  eksplosion  af 
kærlighed,  varme  og  påskønnelse  af 
hendes  land.  Ambassadør  Poptodor- 
ova udtrykte  ønske  om  at  fortsætte 
det  positive  forhold  mellem  Kirken 
og  Bulgarien  med  disse  ord:  »Vi 
ønsker  altid  at  have  jer  i  vores  liv, 
uanset  hvor  vi  er.« 


Fransk  Polynesien 

I  Tahiri,  besøgte  præsidenten  for 
Fransk  Polynesien,  M.  Gaston  Flosse, 
og  flere  af  hans  kabinetsmedlemmer 
Kirkens  ledere  i  Faaa  Tahiti  stavscen- 
ter i  januar. 

»Vi  takkede  ham  for  regeringens 
indsats  for  at  rydde  op  i  miljøet, 
nedbringe  antallet  af  trafikulykker  og 
give  befolkningen  i  Tahid  mulighed 
for  lægehjælp,«  siger  ældste  Jean 
A.  Tefan,  som  er  halvflerdserområde- 
autoritet.  »Vi  udtrykte  også  vores 
taknemmelighed  for,  at  han  har 
godkendt  vores  anmodning  om  at 
forlænge  forpagtningen  af  jorden  fra 
9  til  25  år,  så  vi  kan  opføre  en  insti- 
tutbygning.« 

Præsident  Flosse  takkede  Kirken 
for  institutprogrammet  og  for  den 
vedblivende  indsats  for  at  støtte 
familierne  og  udvikle  en  høj  moral 
og  etiske  standarder  hos  de  unge. 

Yolande  Bennett,  Tahitis  informati- 
onschef, overrakte  oplysninger  om 
familier  og  familieaften,  herunder 
Liahona  og  familieproklamationen, 
til  hver  gæst  fra  regeringen.  ■ 

Kirken  støtter 
hjemløse  på 
herberg 

Lisa  Ann  Jackson 

Biskop  H.  David  Burton,  den 
præsiderende  biskop,  talte  om 
et  mangeårigt  samarbejde  med  en 
lokal  social  institution,  The  Road 
Home,  som  hjælper  de  hjemløse 
i  Salt  Lake  City  Biskop  Burton 

bekendtgjorde  et  udvidet  samar- 
bejde mellem  Kirken  og  The  Road 
Home.  Som  en  del  af  bekendtgørel- 
sen overrakte  biskop  Burton  lederne 
af  herberget  en  gavmild  gave  fra 
Kirken. 

»Jesu  Kristi  Kirke  af  Sidste  Dages 
Hellige  er  glad  for  at  give  en  hjæl- 
pende hånd  i  denne  indsats,«  sagde 
biskop  Burton,  »og  være  med  til  at 
udbrede  budskabet  om,  at  dette 
arbejde  udelukkende  handler  om  at 
behandle  folk  med  stor  kærlighed 
og  at  hjælpe  dem  med  at  finde  deres 
hjem.« 

Ved  at  stille  pladser  på  herberget 
til  rådighed  samt  oplæringsprogram- 
mer, forbindelse  til  samfundet, 


støttearbejde  og  samarbejdet  med 
virksomheder  hjælper  The  Road 
Home  hjemløse  enkeltpersoner  og 
familier  med  at  skaffe  boliger  og 
kunne  klare  sig  selv. 

»Vores  herberg  er  ikke  et  mål.  Det 
er  udgangspunktet  på  vej  til  at  finde 
et  hjem,«  siger  Matthew  M.  Minke- 
vi  tch,  leder  af  The  Road  Home. 

Kirken  har  længe  gennem  Deseret 
Industries  og  biskoppernes  forråds- 
hus  haft  forbindelse  med  herberget. 
Kirken  hjælper  med  at  skaffe  de 
basale  ting  til  en  husholdning  til 
dem,  der  forlader  herberget  og 
flytter  til  permanente  hjem,  og 
derudover  yder  de  også  anden 
timelig  støtte. 


Biskop  H.  David  Burton  (midt  for)  hilser  på  en  familie,  som  bor  på  herberget  The 
Road  Home.  Kirken  har  for  nylig  øget  støtten  til  herberget  i  Salt  Lake  City. 


Da  biskop  Burton  overrakte  gaven, 
udtrykte  han  særlig  taknemmelighed 
for  de  sidste  dages  hellige,  hvis 
gavmilde  og  konstante  bidrag  udgør 
kilden  til  den  donerede  pengegave 
til  The  Road  Home.  »Jeg  er  taknem- 
melig for,  at  trofaste  sidste  dages 
hellige  giver  gavmildt  for  at  støtte 
vores  velfærds-  og  humanitærpro- 
grammer,« sagde  han.  »Vi  ønsker, 
at  de  skal  vide,  at  vi  sætter  pris  på 
deres  gavmildhed,  hvilket  gør  det 
muligt  for  Kirken  som  institution  at 
række  ud  og  gøre  sådanne  ting  i 
hele  verden.  Vi  står  magtesløse  uden 
deres  store  støtte.« 

Hr.  Minkevitch  tog  imod  gaven  til 
The  Road  Home  og  takkede  biskop 
Burton  for  bidraget.  »I  har  ydet 
konstant  støtte,  og  vi  er  stadig  tak- 
nemmelige,« sagde  han.  »Jeg  vil 
gerne  overbringe  vores  største  tak 
til  Dem,  biskop  Burton,  og  de  trofa- 
ste i  jeres  Kirke,  som  har  del  i  disse 
sejre.« 

En  talskvinde  fra  området,  Pamela 
Atkinson,  var  også  til  stede  ved 
overrækkelsen.  Hun  anerkendte 
Kirkens  langvarige  arbejde  for  at 
støtte  samfundets  indsats  for  de 
hjemløse.  Han  talte  ligeledes  om 
deres  fælles  mål:  At  følge  Jesus 
Kristus. 

»Jeg  ser  Jesu  PCristi  Kirke  af  Sidste 
Dages  Hellige  og  ser  de  mange, 
mange  fælles  værdier,  vi  har,«  sagde 
hun.  »Som  presbyterianer  føler  jeg 
behov  for  at  følge  evangeliet  og 
række  ud  til  andre,  og  jeg  kan  se, 
at  mine  sidste  dages  hellige  venner 
gør  nøjagtigt  det  samme.«  ■ 

Uafhængighed 
løfter  medlemmer 
verden  over 

Mange  lande  oplever  svære 
økonomiske  problemer,  poli- 
tisk usikkerhed  og  andre  udfordrin- 
ger, og  Kirkens  ledere  lægger  fortsat 
vægt  på,  at  Kirkens  medlemmer  skal 
være  selvstændige  og  leve  sparsom- 
meligt. 

»Vi  belærer  eftertrykkeligt  om, 
hvor  vigtigt  det  er  med  uafhængig- 
hed og  uddannelse  og  at  udruste 
vore  medlemmer,  så  de  kan  tjene  til 
livets  ophold,  og  desuden  hvor 
vigtigt  det  er  at  spare  og  være  spar- 
sommelig i,  hvad  de  foretager  sig,  og 
at  det  er  vigtigt  at  lægge  noget  til 
side,  have  reserver,  så  de  kan  klare 
sig,  hvis  det  skulle  blive  dårlige 
tider,«  sagde  præsident  Gordon 
B.  Hinckley  (se  Teachings  of  Gordon 
B.  Hinckley,  1997,  s.  585). 

I  områder  verden  over  gør  man  en 
indsats  for  at  hjælpe  medlemmerne 
til  at  leve  sparsommeligt  og  lære  at 
kunne  klare  sig  selv.  Trods  konstante 
udfordringer  oplever  medlemmerne 
resultater  og  mærker  velsignelserne 
af  deres  indsats. 

Landbrug  i  Fiji 

Fattigdom  tvinger  folk  til  at  træffe 
svære  valg.  Med  en  arbejdsløshed  på 
70  procent  må  familier  i  Nausori  Fiji 
Stav  vælge,  hvilke  af  deres  børn,  hvis 
overhoved  nogen  af  dem,  de  vil 
sende  i  skole,  og  hvad  de  skal  give 


Hellige  i  Fiji  opfører  et  drivhus  for  at  beskytte  frøplanterne  mod  vejret.  Gårdene 
har  hjulpet  medlemmerne  med  at  få  nærende  mad  og  en  ekstra  indtægt. 


deres  børn  at  spise.  Mange  familier 
spiser  kun  tapioka  og  tarorødder  - 
som  begge  vokser  i  overflod  -  og 
meget  lidt  andet.  Selv  om  man  kan 
få  grøntsager  som  kål  og  tomater,  er 
det  luksus  og  spises  kun  ved  særlige 
lejligheder. 

Disse  presserende  behov  var  en 
konstant  bekymring  for  stavspræsi- 
dent  Taniela  B.  Wakolo.  Han  havde 
været  i  Utah  og  havde  set  Kirkens 
velfærdsgårde.  Han  havde  set,  hvor- 
dan medlemmerne  arbejdede  sam- 
men for  at  hjælp  andre  i  nød.  Han 
mente,  at  de  sidste  dages  hellige  i 
Fiji  kunne  oprette  noget  lignende  - 
en  velfærdsgård,  hvor  de  kunne 
dyrke  nærende  fødevarer  til  de 
medlemmer,  der  så  ofte  ingenting 
har. 

Præsident  Wakolo  kontaktede 
områdepræsidentskabet  for  Stille- 
havsøerne vedrørende  ideen,  og 
med  deres  støtte  bad  Kirkens 
Velfærdsafdeling  et  pensioneret 
ægtepar,  Joel  og  Kathryn  Sperry  fra 
Heber  City  i  Utah,  om  at  tjene  i  Fiji 
for  at  hjælpe. 

En  af  de  første  ting,  som  præsi- 
dent Wakolo  gjorde,  var  at  samle 
stavs-  og  wardslederne.  Han  forklare- 


de dem,  hvad  der  skulle  ske.  »Folket 
i  Fiji  er  blevet  lovet,  at  hvis  de  forbli- 
ver trofaste,  vil  de  en  dag  blive  få 
velsignelserne  fra  et  velfærdspro- 
gram,«  sagde  han  til  dem.  »Nu  kan 
denne  dag  meget  vel  være  ved  at 
gryes.« 

Præsident  Wakolo  belærte  om,  at 
uafhængighed  er  det  første  princip 
for  velfærd,  og  at  det  kræves  af 
medlemmerne,  at  de  gør  alt,  hvad 
der  står  i  deres  magt,  for  at  forsørge 
sig  selv.  De  reagerede  nøjagtigt,  som 
præsident  Wakolo  havde  håbet  - 
taknemmelighedstårer  vædede  deres 
kinder,  og  de  udtrykte  et  brændende 
ønske  om  at  gå  i  gang. 

Da  bror  og  søster  Sperry  ankom, 
så  de,  at  Kirkens  medlemmer  ejede 
masser  af  jord,  som  kunne  bruges  til 
haver.  Men  på  grund  af  regn  og 
stærk  hede,  virkede  jorden  mere 
som  cement  end  jord.  Medlemmer- 
ne havde  ikke  midler  til  at  leje  en 
traktor  til  at  berede  jordbunden  og 
pløje  jorden.  Og  det  var  svært  at  få 
frøene  til  at  spire,  uden  de  blev  slået 
ned  og  druknet  i  styrtregn. 

Med  hjælp  fra  Kirkens  Humanitær- 
tjeneste opførte  medlemmerne  et 
nyt  drivhus  til  at  beskytte  frøene 

mod  vejret.  De  såede  kål,  tomater, 
salat,  agurker,  gulerødder  og  andre 
grøntsager.  De  lejede  en  traktor  til  at 
pløje  et  stykke  jord,  som  skulle  være 
Kirkens  velfærdsgård.  Traktoren  blev 
brugt  på  de  enkelte  familiers  jord. 
Mænd,  kvinder  og  børn  arbejdede 
med  jorden  og  plantede  de  frøplan- 
ter ud,  som  var  fremdyrket  i  drivhu- 
set, og  de  passede  de  unge  planter. 

»I  gør  jer  ingen  begreber  om, 
hvilket  mirakel  det  var  for  os,«  siger 
præsident  Wakolo.  »Folk  havde  bare 
affundet  sig  med  deres  skæbne,  fordi 
jorden  ikke  kunne  forberedes  med 
håndkraft,  og  det  var  helt  urealistisk 
at  leje  en  traktor.« 

Da  bror  og  søster  Sperry  rejste 
hjem  i  juli,  var  der  anlagt  flere  end 
30  haver.  Frugterne  og  grøntsagerne 
fra  velfærdsgården  blev  givet  til 
familier  i  nød.  Medlemmerne  spiste 
nærende  mad,  som  før  var  en  sjæl- 
denhed, og  de  solgte  lidt  af  det,  de 
dyrkede.  For  mange  gjorde  denne 
ekstra  indtægt,  at  de  kunne  sende 
deres  børn  i  skole,  købe  sko  og  tøj 
og  skaffe  deres  familie  lægehjælp.» 
Der  er  glædestårer  i  kirkemedlem- 
mernes øjne  i  Fiji,«  siger  præsident 
Wakolo.  »De  er  taknemmelige  for 
velfærdsprogrammet  og  denne 
mulighed  for  at  få  en  bedre  tilværel- 
se.« 

En  plan  for  Papua  Ny  Guinea 

For  snart  to  år  siden  iværksatte 
Kirken  en  strategisk  plan  for  at 
fremme  de  sidste  dages  helliges 
uafhængighed  i  Papua  Ny  Guinea, 
som  ligger  i  Stillehavet.  Dér  lider 


befolkningen  under  høj  arbejdsløs- 
hed og  analfabetisme,  men  medlem- 
merne er  ved  at  overvinde  proble- 
merne. 

»Dette  land  står  over  for  meget 
store  udfordringer,«  siger  ældste 
John  M.  Madsen  fra  De  Halvfjerds, 
som  er  førsterådgiver  i  områdepræsi- 
dentskabet for  Australien  og  New 
Zealand.  »Der  er  enorme  økonomi- 
ske udfordringer  og  udbredt  fattig- 
dom.« 

Områdepræsidentskabet  har  i 
samarbejde  med  og  under  ledelse 
af  Det  Præsiderende  Biskopråd 
udarbejdet  en  plan,  som  skal  hjælpe 
Kirkens  medlemmer  i  landet  til 
bedre  at  kunne  klare  sig  selv.  Denne 
plan  blev  iværksat  i  marts  2001,  da 
velfærdsmissionærerne  Punga  og 
Josephine  Paewai  fra  New  Zealand 
ankom  til  Papua  Ny  Guinea,  hvor  der 
er  flere  end  10.000  medlemmer  af 
Kirken  i  én  stav,  tre  distrikter  og  én 
mission,  for  at  føre  tilsyn  med  pro- 
grammet. 

Ældste  og  søster  Paewai  så  hurtigt 
de  mange  sociale  og  menneskelige 
behov.  Nogle  medlemmer  har  ikke 
råd  til  at  sende  deres  børn  i  skole. 
Arbejdsløsheden  hærger  i  de  større 
byer  på  grund  af  mangel  på  job  og 
udlært  arbejdskraft.  Og  de  menne- 
skelige forhold  gør  hverdagen  svær: 
Beboelsesområderne  mangler 
drikkevand  og  kloaksystemer,  skoler 
og  lærebøger,  borde  og  almindeligt 
udstyr,  og  hospitalerne  mangler 
medicinsk  udstyr  generelt. 

Så  ældste  og  søster  Paewai  gik  i 
gang.  De  lærte  medlemmerne  at 


Elever  på  en  skole  i  Papua  Ny  Guinea 
får  skolebøger  og  skoleremedier. 
Uddannelse  spiller  en  vigtig  rolle  i  de 
helliges  uafhængighedsinitiativ  i  Papua 
Ny  Guinea. 

anlægge  små  haver.  De  hjalp 
børnene  med  at  blive  indmeldt  i 
grund-  og  mellemskolen.  De  hjalp 
med  at  arrangere,  at  ti  unge  kunne 
gå  på  Liahona  High  School  i  Tonga 
og  nogle  få  hjemvendte  missionærer 
med  at  komme  på  Brigham  Young 
University  i  Hawaii.  De  fandt  lære- 
pladser til  andre  medlemmer  og 
hjalp  dem  med  at  finde  job  og  behol- 
de dem. 

»Og  dog,«  siger  ældste  Paewai, 
»havde  vi  kunne  lige  berørt  overfla- 
den.« 

Desuden  hjalp  uafhængighedspro- 
jektet  med  at  lægge  18  vandsystemer 
i  landsbyer  og  skaffede  udstyr  til  ca. 
45  skoler.  Lokale  hospitaler  har  fået 
medicin  og  medicinsk  udstyr,  og 
der  er  oprettet  og  udstyret  en  mobil 
helseklinik,  som  skal  køre  rundt  til 
landsbyerne. 

Områdepræsidentskabet  er  blevet 
opmuntret  af  resultaterne  af  disse 
uafhængigheds-  og  humanitærpro- 
jekter, »som  øjeblikkeligt  har  gavnet 
Kirkens  medlemmer  og  velsignet 
mange  lokalsamfund  med  håb  om 

en  lysere  fremtid,«  siger  ældste 
Madsen. 

Hundredvis  af  job  i  Ecuador 

Her  er  nogle  økonomiske  statistik- 
ker for  Ecuador:  70%  af  befolknin- 
gen lever  ifølge  USA's  Udenrigsmini- 
sterium under  fattigdomsgrænsen. 
Inflationen,  som  for  nylig  har  været 
helt  oppe  på  96%,  udmarver  opspa- 
ringerne. Kun  40%  af  husholdninger- 
ne i  Ecuador  har  adgang  til  rindende 
vand,  og  ifølge  organisationen  U.S. 
Aid  går  næste  halvdelen  af  landets 
teenagere  ikke  i  skole. 

Tallene  betyder  følgende:  Nogle 
gange  må  familier  undvære  mad, 
forældrene  arbejder  fra  daggry  til 
solnedgang,  og  sygdomme  bliver 
ofte  ikke  behandlet. 

På  nabokontinentet  i  byen  Logan 
i  Utah  ønskede  Clyne  og  Ann  Long  at 
tjene  Herren.  De  ønskede  at  opfylde 
et  mål,  de  havde  haft  hele  livet  om 
at  tage  på  mission  sammen.  Herren 
kaldte  dem  til  Ecuador.  Deres  opga- 
ve: At  hjælpe  Kirkens  medlemmer 
med  at  overvinde  fattigdommen  og 
kunne  klare  sig  selv. 

De  ankom  i  sommeren  2001  og 
begyndte  at  lære  hundredvis  af 
mennesker,  hvordan  de  skulle  finde 
arbejde.  De  kontaktede  også  dusin- 
vis af  arbejdsgivere  og  fortalte  dem, 
at  flere  hundrede  af  Kirkens  med- 
lemmer havde  brug  for  arbejde,  og 
at  disse  mennesker  hverken  drikker, 
ryger,  bruger  narko  eller  stjæler. 

En  arbejdsgiver  svarede:  »Hvis 
jeres  medlemmer  virkelig  er,  som  I 


siger,  så  har  jeg  arbejde  til  dem.  Lige 
nu  står  jeg  og  mangler  to  kasseda- 
mer og  20  ekspedienter.  Jeg  har  også 
mange  venner,  som  har  forretninger 
og  har  brug  for  sådanne  mennesker. 
Jeg  kan  skaffe  jer  100  job  næsten 
med  det  samme,  hvis  I  taler  sandt.« 

Samme  aften  underviste  ældste 
og  søster  Long  i,  hvordan  man  finder 
og  beholder  et  job,  og  de  fremhæve- 
de, hvor  vigtigt  det  er  at  være  ærlig 
og  redelig.  De  forklarede,  at  trods 
den  store  arbejdsløshed  i  Ecuador, 
så  er  der  hundredvis  af  job,  som  skal 
besættes,  og  at  arbejdsgiverne  ikke 
ser  på  uddannelse,  erfaring  eller 
skønhed,  men  ganske  enkelt  god, 
gammeldags  ærlighed. 

»Hvis  Kirkens  medlemmer  blot  vil 
efterleve  deres  religion,«  skrev  søster 
Long,  »vil  deres  gode  omdømme  og 
ros  brede  sig  i  hele  landet.  Alle  de 
hellige  vil  have  arbejde.« 

ProvidentLiving.org 

Kirken  har  for  nylig  oprettet 
en  ny  side  på  Internettet, 
www,  providentliving .  org  for  at 
hjælpe  medlemmerne  med  at  lære 
grundprincipperne  for  uafhængig- 
hed. Denne  side  giver  vejledning, 
som  er  baseret  på  evangeliet,  om 
f  eks.  madforråd,  følelsesmæssige 
spørgsmål,  jobsøgning  og  karriere- 
planlægning, fysisk  sundhed  og 
uddannelse. 

»Filosofien  bag  denne  side  ligger 
i  virkeligheden  i  dens  navn,«  siger  Jeff 
Newey  som  leder  projektet  Provident 
Living  (forudseende  livsstil) .  »Den 


Kirkens  nye  internetside^  Provident 
Living,  giver  råd  på  otte  områder  og 
fremmer  den  åndelige  og  timelige 
velfærd. 

er  oprettet,  så  folk  kan  lære  at  leve 
mere  sparsommeligt.« 

Besøgende  på  denne  side  kan 
finde  artikler  fra  Kirkens  ledere  og 
eksperter  i  industrien,  undervis- 
ningsmateriale fra  Kirkens  lærebø- 
ger, interaktive  værktøjer  som  f  eks. 
udregning  til  madforråd  samt  karrie- 
reundervisning og  praktiske  oplys- 
ninger om  jobsamtaler  og  havebrug. 
Brugerne  kan  også  finde  oplysninger 
om  ledige  job,  hjælp  til  adoptivforæl- 
dre og  biologiske  forældre,  retnings- 
linier for  madforråd,  vejledning  i 
at  samle  nødhjælpspakker  samt 
værktøjer  til  at  finde  uddannelse  i 
hele  verden. 

»Aldrig  før  i  mit  liv  har  det  været 
mere  nødvendigt  at  prædike  om  og 
opmuntre  til  uafhængighed  til  gavn 
for  de  hellige,«  sagde  ældste  L.  Tom 
Perry  fra  De  Tolv  Apostles  Kvorum  i 
en  tale  ved  generalkonferencen  i 
oktober  1991  (se  »Bliv  uafhængig,« 
Stjernen,  jan.  1992,  s.  75). 

I  øjeblikket  findes  siden  på  engelsk. 
Tilføjelse  af  andre  sprog  bekendtgør- 
es, efterhånden  som  de  tilføjes.  ■ 
Bidragsyderne  er  Lisa  Ann  Jackson, 
Neil  K.  Newell  og  Sarah  Jane  Weaver 

Budskab  fra  områdepræsidenlskabet 


Familien,  den  grundlæggende  enhed 
i  Kirken 


Ældste  Ronald  A.  Rasband 

  -.-™_,  »Familien  er 

den  grundlæg- 
^^K^  gende  enhed  i 

r^^s  7^  Miitilfii  I  Jesu  Kristi 

Kirke  af  Sidste 
Dages  Hellige 
og  den  vigtig- 
ste sociale 
enhed  i  tid  og  evighed.«  Dette  enkle 
udsagn  fra  vores  kirkes  håndbøger 
tydeliggør  familiens  forrang  i  denne 
komplicerede  og  svære  verden,  som 
vi  lever  i. 

Kirkens  mere  formelle  organi- 
sation i  ward  og  stave  samt  velsig- 
nelserne ved  at  have  præstedøm- 
met på  jorden  giver  enkeltpersoner 
og  familier  mulighed  for  frelse 
gennem  ordinancer  og  pagter. 
Vi  får  de  allerstørste  velsignelser 
i  evige  familier,  der  besegles  i 
Herrens  templer.  Verden  omkring 
os  og  modstanderens  listige 
metoder  gør  det  dag  for  dag  sværere 
og  sværere  at  opnå  disse  velsignel- 
ser. 

Apostlen  Paulus  bebudede  de 
forhold,  vores  familier  står  i,  med 
denne  profeti: 

»1.  Men  det  skal  du  vide,  at  i  de 
sidste  dage  skal  der  komme  hårde 
tider. 

2.  For  da  vil  mennesker  blive  egen- 


kærlige, pengeglade,  pralende, 
overmodige,  fulde  af  hån,  ulydige 
mod  deres  forældre,  utaknemlige, 
spottere, 

3.  ukærlige,  uforsonlige,  sladderagti- 
ge, umådeholdne,  brutale,  fjender 
af  det  gode, 

4.  forrædere,  fremfusende,  hovmodi- 
ge, de  vil  elske  nydelser  højere 
end  Gud; 

5.  i  det  ydre  har  de  gudsfrygt, 
men  de  fornægter  dens  kraft«. 
(2  Tim  3:1-5). 

Herren  kendte  til  tilstandene  på 
jorden  på  tidspunktet  for  evangeliets 
genoprettelses  og  opfyldte  forjættel- 
sen om  atter  at  blive  ledt  af  levende 
profeter.  I  Lære  og  Pagter  kan  vi 
læse: 

»Derfor  har  jeg,  Herren,  kaldt 
min  tjener  Joseph  Smith  jun.  og 
talt  til  ham  fra  himlen  og  givet 
ham  befalinger,  da  jeg  vidste,  at 
ulykker  skulle  ramme  jordens  ind- 
byggere«. (L&P  1:17) 

Denne  åbning  af  himlen  har 
været  en  af  vore  største  velsignelser, 
siden  Faderen  og  Sønnen  viste 
sig  for  profeten  Joseph  i  1820. 1  vor 
tid  kan  vi  med  taknemmelighed  se 
hen  til  Herrens  profeter,  seere  og 
åbenbarere  og  finde  råd  og  vejled- 
ning. 


I  en  udsendelse  i  1995  til  søstrene 
i  Hjælpeforeningen  gav  præsident 
Gordon  B.  Hinckley  os  »Familien: 
En  proklamation  til  verden«. 
Denne  proklamation  fra  Det  Første 
Præsidentskab  og  De  Tolv  Apostles 
Kvorum  bekræfter  de  udtalelser, 
som  profeter  i  hele  Kirkens  historie 
er  kommet  med  for  at  vejlede 
familierne  i  verden.  Familiens 
medlemmer  bør  studere  prokla- 
mationen og  gøre  det  til  deres 
højeste  prioritet  at  efterleve  dens 
forskrifter.  Man  kunne  eventuelt 
have  et  eksemplar  liggende  fremme 
i  alle  hjem. 

Under  et  møde  med  Det  Første 
Præsidentskab  blev  generalautorite- 
terne belært  om,  hvor  vigtigt  det 
er  at  »skubbe  verden  væk«,  efterhån- 
den som  den  trænger  sig  mere  og 
mere  ind  på  vores  familier.  Med  det 
moralske  fordærv,  som  breder  sig 
aggressivt  alle  vegne  omkring  os, 
og  den  bunke  daglige  aktiviteter  og 
forpligtelser  vi  alle  planlægger,  især 
sammen  med  vores  børn,  ville 
vi  gøre  klogt  i  at  erindre  os  nogle 
grundlæggende  principper,  som  vi 
kan  bruge  til  at  tage  tid  og  påvirknin- 
ger fra  verden  og  overføre  den  til 
vores  familie. 

Familiebøn 

»Familiebøn  -  det  er  en  skik, 
der  engang  var  meget  almindelig, 
men  som  i  stor  udstrækning  er 
ved  at  forsvinde.  Jeg  tror  på,  at  hvis 
folk  vil  bede  til  Herren,  om  aftenen 
og  om  morgenen,  vil  det  få  en  meget 


KIRKENYT  JUNI  2003 


9 


gavnlig  virkning  på  vores  civilisation 

og  vores  tilværelse.« 

(Gordon  B.  Hinckley,  Houston,  Texas, 
Regional  Conference,  20  sep.  1998). 

Familieaften 

» ...  jeg  vil  tale  om  . . .  familieaften. 
Vi  frygter,  at  dette  program  er  på 
retur  på  mange  områder.  Brødre, 
der  findes  ikke  noget  vigtigere  end 
jeres  familie.  Det  ved  I  godt.  Dette 
program  blev  stiftet  i  1915,  for  87  år 
siden,  da  præsident  Joseph.  F.  Smith 
opfordrede  de  hellige  til  at  vie  en 
aften  om  ugen  til  familien.  Det  skulle 
være  en  aften  med  undervisning, 
studium  af  skrifterne,  udvikling  af 
talenter  og  drøftelse  af  familieanlig- 
gender. Det  var  ikke  en  aften,  hvor 
man  skulle  gå  til  sportsarrange- 
menter  eller  lignende.  Men  hvis  der 
af  og  til  skulle  være  familieaktiviteter 
af  den  art,  så  er  det  i  orden.  Men 
med  det  øgede  pres,  som  lægges  på 
os,  er  det  vigtigt,  at  fædre  og  mødre 
sidder  sammen  med  deres  børn, 
beder  med  dem,  underviser  dem  i 
Herrens  veje,  taler  om  familieproble- 
mer og  lader  børnene  vise  deres 
talenter.  Jeg  er  overbevist  om,  at 
dette  program  kom  som  åbenbaring 
fra  Herren  som  hjælp  til  et  behov, 
der  fandtes  blandt  familierne  i  Kir- 
ken.« 

(Gordon  B.  Hinckley,  »Til  brødrene  i  præste- 
dømmet«, Liahona,  november 2002,  s  58). 

Studium  af  sicriften 

»Jeg  er  taknemmelig  for  den  vægt, 


der  er  blevet  lagt  på  studium  af 
skrifterne.  Jeg  håber,  at  det  for  jer  vil 
blive  noget  langt  mere  behageligt 
end  en  pligt  -  at  det  snarere  vil  blive 
en  kærlighedsaffære  med  Guds  ord. 
Jeg  lover  jer,  at  når  I  læser,  vil  jeres 
forstand  blive  oplyst,  og  jeres  ånd  vil 
blive  opløftet.  Det  kan  først  virke 
kedeligt,  men  det  vil  ændre  sig  til  en 
forunderlig  oplevelse  med  tanker  og 
ord  om  guddommelige  ting.« 

(Gordon  B.  Hinckley,  Stjernen, 

juli  1995,  s.  101) 

Den  eniceltes  og  families 
uafhængighed 

»Princippet  om  uafhængighed 
eller  personlig  uafhængighed  er 
fundamentalt  for  en  lykkelig 
tilværelse  . . .  Uafhængighed  -  gælder 
både  åndeligt  og  følelsesmæssigt . . . 
Kan  vi  ikke  se,  at  det  samme  princip 
gælder  inspiration  og  åbenbaring, 
løsning  af  problemer,  råd 
og  vejledning?  Vi  har  brug  for  at 
have  et  lager  af  det  opbevaret  i 
ethvert  hjem. « 

(Boyd  K  Packer,  Den  danske  Stjerne, 

oktober  1978,  s  153). 

Tag  jer  af  hinanden  og  de  fattige  og 
nødstedte 

»Herren  sagde  i  en  åbenbaring  til 
profeten  Joseph  Smith:  ,Det  er  min 
hensigt  at  sørge  for  mine  hellige  . . . 
Dog  skal  det  ske  på  min  egen  måde, 
og  se,  på  denne  måde  har  jeg.  Her- 
ren, besluttet  at  sørge  for  mine 
hellige,  ved  at  de  fattige  må  ophøjes 


derigennem,  at  de  rige  bliver  ydmy- 
ge.' Herrens  måde  består  i  at  hjælpe 
mennesker  til  at  hjælpe  sig  selv  De 
fattige  ophøjes,  fordi  de  arbejder  for 
den  timelige  hjælp,  som  de  modta- 
ger, de  belæres  om  de  rette  princip- 
per, og  de  kan  løfte  sig  selv  op  fra 
fattigdom  til  uafhængighed.  De  rige 
gøres  ydmyge,  fordi  de  ydmyger  sig 
for  at  give  gavmildt  af  deres  midler 
til  dem  i  nød.« 

(Joseph  B.  Wirthlin,  »Inspireret  velfærd 
i  Kirken  ",  Liahona,  juli  1999,  s  90) 

Disse  fem  grundlæggende  prin- 
cipper for  familier  udgør  den  åndeli- 
ge lim,  der  vil  holde  sammen  på 
vores  familie.  Hvis  vi  tilføjer  socialt 
samvær  i  Kirken  med  andre  ligesin- 
dede enkeltpersoner  og  familier, 
hvilket  er  en  vigtig  ting,  har  vi  et 
samfund  af  hellige,  der,  hvor  som 
helst  de  samles  i  verden,  kan  be- 
kæmpe de  skadelige  påvirkninger 
omkring  os. 

Jeg  har  et  vidnesbyrd  om  disse 
vigtige  kendsgerninger.  Min  egen 
familie  er  blevet  velsignet,  når  vi 
har  forsøgt  at  følge  de  lærdomme, 
vi  har  fået  af  en  kærlig  Fader  i  Him- 
len. Jeg  opfordrer  os  alle  til  i  tro  at 
følge  apostlene  og  profeterne  og 
tage  noget  tid  og  nogle  påvirkninger 
tilbage  fra  verden  og  bruge  det  til 
åndelig  vækst  og  udvikling  i  vores 
familie.  Velsignelserne  ved  enhed  i 
familien  og  familiesamvær  vil  være 
den  største  kilde  til  lykke  og  tryghed 
i  vores  tilværelse.  ■ 

Ræk  ud  til  dem,  der  ikke  tilliører 
vores  tro 


Fl  redericia  Ward  har  haft  en  ud- 
veksling af  informationer  med 
Adventistkirken.  Der  har  i  de  to 
kirker  været  holdt  foredragsaftener, 
hvor  der  blev  informeret  om  de  to 
kirkers  historie,  organisation  samt 
tro  og  lære. 

Ved  generalkonferencen  i  april 
2000  kom  præsident  Gordon  B. 
Hinckley  med  følgende  udtalelse: 
»Lad  os  som  sidste  dages  hellige 
række  ud  til  dem,  der  ikke  tilhører 
vores  tro.  Lad  os  aldrig  handle  med 
arrogance  eller  med  en  frelst  indstil- 
ling. I  stedet  bør  vi  hellere  vise 
kærlighed  og  respekt  og  hjælpsom- 
hed overfor  dem.  Vi  misforstås 
meget,  og  jeg  er  bange  for,  at  det  for 
en  stor  del  er  vores  egen  skyld.  Vi 
kan  være  mere  tolerante,  bedre 
naboer,  venligere,  et  bedre  eksempel 
end  i  fortiden.« 

I  Fredericia  Ward  fik  vi  en  chance 
for  at  have  nogle  fælles  aktiviteter 


Bent  Nielsen  tilbød  at  holde  et  fore- 
drag i  vores  kirkebygning  i  Frederi- 
cia. 

Vi  tog  imod  dette  tilbud  og  invite- 
rede Bent  Nielsen  til  at  komme  i 
vores  kirke  og  holde  foredrag  over 
emnet  »Adventistkirkens  historie, 
organisation  samt  tro  og  lære.« 
Foredraget,  der  blev  planlagt  til 
onsdag  den  17.  april  2002,  blev 
annonceret  i  avisen,  og  der  var  fri 
adgang  for  alle  interesserede.  Der 
kom  ca.  50  tilhørere,  der  var  ligeligt 
fordelt  mellem  medlemmerne  af 
Adventistkirken  og  Jesu  Kristi  Kirke 
af  Sidste  Dages  Hellige. 

Ved  foredraget  forklarede  pastor 
Bent  Nielsen,  hvordan  Adventistkir- 
ken var  blevet  organiseret.  Der  var 
sket  det,  at  i  nogle  kristne  kirker  i 
USA  var  det  blevet  profeteret,  at 
Kristus  ville  komme  igen  i  året  1844; 
men  dette  skete  ikke.  Så  fastede  og 
bad  kirkelederne  og  satte  sig  sam- 


med  medlemmerne  af  Adventistkir- 
ken i  vores  by.  Denne  kirkes  med- 
lemmer betegnes  også  som  syvende- 
dagsadventister. 

Et  par  af  vore  medlemmer  havde 
været  til  nogle  foredrag,  som  Adven- 
tistkirkens præst,  Bent  Nielsen, 
havde  holdt  i  Kolding.  Dette  affødte 
meget  naturligt  nogle  diskussioner 
mellem  Bent  Nielsen  og  et  af  vore 
medlemmer,  og  det  førte  igen  til,  at 


men  for  at  udarbejde  et  trosgrundlag 
ud  fra  Bibelen.  Syvendedagsadventis- 
terne lagde  specielt  megen  vægt  på, 
at  den  syvende  dag,  lørdagen,  skulle 
være  sabbatsdagen. 

Ved  foredraget  kom  det  dog  frem, 
at  der  i  de  to  kirker  er  en  del  fælles 
lærepunkter.  Det  gælder  fx  vores  syn 
på  Jesus  Kristus  som  verdens  Frelser 
og  Forsoner  samt  tiendeloven,  vis- 
domsordet  og  kyskhedsloven.  Deri- 


mod kender  syvendedagsadventis- 
terne ikke  begrebet  åndeverdenen. 
De  mener,  at  når  legemet  ligger  i 
graven,  vil  ånden  være  i  dyb  søvn 
indtil  opstandelsen.  Men  en  meget 
interessant  ting  var,  at  syvendedag- 
sadventisterne praktiserer  fodtvæt- 
ning i  deres  kirkebygning. 

Efter  foredraget  serverede  vi  en 
forfriskning,  og  derefter  var  pastor 
Bent  Nielsen  klar  til  at  besvare 
spørgsmål.  Det  var  Informationstje- 
nesten i  wardet,  der  stod  for  denne 
aften,  og  derfor  var  det  information 
og  ikke  vidnesbyrd,  der  skulle  være 
det  fremherskende.  Det  kom  til 
nogen  diskussion  om  forskellige 
bibelske  skriftsteder;  men  det  skete  i 
en  venlig  og  afslappet  atmosfære. 
Det  var  tydeligt,  at  det  ikke  på  nogen 
måde  rokkede  vores  tro  at  møde 
mennesker  med  en  anden  opfattelse 
af  Bibelens  lærdomme,  tværtimod. 
Da  vi  ved  afslutningen  takkede  Bent 
Nielsen  for  foredraget,  lovede  han, 
at  Adventistkirken  også  ville  invitere 
os  til  at  holde  et  informativt  foredrag 
i  deres  kirkebygning. 

Invitationen  kom  til  torsdag  den 
21.  november  2002  i  Adventistkirken 
i  Fredericia.  Vi  var  igen  ca.  25  fra 
vores  menighed,  der  mødte  op, 
hvorimod  adventisterne  kun  møn- 
strede ca.  15  på  deres  hjemmebane. 
Menighedens  forstander,  Jørgen 
Ingheim,  bød  os  velkommen,  og 
der  blev  som  hos  os  indledt  med 
sang  og  bøn. 

Det  var  bror  Flemming 

Hvordan  kendes  sandheden? 

Hvis  jeg  spørger  dig,  fortæller  du 
mig  hvad  du  tror 

Hvis  du  spørger  mig,  fortæller  jeg 
dig  hvad  jeg  tror 

is 

Hvis  vi  spørger  Gud,  fortæller  han 
os  sandheden) 

x-l  ^-  8  ■  1 
Men  hvis  nogen  af  jer  stir 
tilbage  i  visdom,  skal  han  bede 
om  at  få  den  af  Gud,  som  giver 
alle  rundhåndet  og  uden 
bebrejdelser,  og  så  vil  han  få 
den. 

Jakob  1:5 


21-11-2002 


©Flemming  Bornemann 


Planche  fra  foredraget  for  syvendedagsadventisterne. 


Bornemann,  der  informerede  om 
vor  kirkes  historie,  tro  og  lære,  og 
det  blev  til  en  meget  flot  og  professi- 
onel præsentation  på  en  billed- 
skærm, der  blev  styret  fra  en  compu- 
ter. Inden  foredraget  så  og  hørte  vi 
Tabernakelkoret,  og  under  foredra- 
get så  og  hørte  vi  præsident  Gordon 
B.  Hinckley  i  et  uddrag  fra  general- 
konferencen. Efter  Flemming  Borne- 
manns  foredrag  blev  vi  budt  på 
forfriskninger,  og  her  måtte  vi  erken- 
de, at  adventisterne  havde  et  større 
udvalg,  end  vi  havde,  da  de  besøgte 
os! 

Så  kom  der  igen  en  spørgerunde, 
hvor  Flemming  Bornemann  svarede 
rigtig  godt  for  sig.  Pastor  Bent  Niel- 
sen udtrykte  stor  sympati  for  vores 
lære  og  spurgte,  om  vi  også  holdt  de 
ti  bud.  Det  bekræftede  Flemming 
Bornemann,  men  så  prøvede  Bent 
Nielsen  at  »fange«  os  i,  at  vi  ikke 
holdt  den  syvende  dag,  lørdagen, 
som  sabbat.  Det  kunne  vi  ikke  for- 
enes i.  Vi  har  lært  at  holde  søndagen 
hellig,  og  det  er  i  harmoni  med 
Bibelens  ord  i  Apostlenes  Gerninger 


20:7,  hvor  der  i  forbindelse  med 
Paulus'  besøg  i  Troas  berettes:  »Den 
første  dag  i  ugen  var  vi  samlet  for  at 
bryde  brødet.« 

Der  var  en  ung  pige  blandt  adven- 
tisterne, som  havde  fået  noget  alvor- 
ligt at  spekulere  på.  Hun  sagde  som 
reaktion  på  informationen  om,  at 
den  unge  Joseph  Smith  havde  set 
og  talt  med  Faderen  og  Sønnen: 
»Mener  I  virkelig,  at  han  så  og  talte 
med  Gud?«  Det  bekræftede  Flem- 
ming Bornemann. 

Så  sagde  den  unge  pige:  »Det  kan 
ikke  være  rigtigt,  for  i  Bibelen  står 
der,  at  Herren  sagde  til  Moses:  >Du 
får  ikke  lov  at  se  mit  ansigt,  thi  intet 
menneske  kan  se  mig  og  beholde 
livet<  (2  Mos  33:20).«  Her  var  et 
eksempel  på  de  modsætninger,  der 
findes  i  Bibelen,  idet  der  i  samme 
kapitel  står:  »Og  Herren  talte  med 
Moses  ansigt  til  ansigt,  som  det  ene 
menneske  taler  med  det  andet« 
(2  Mos  33:11). 

Diskussionen  endte  med,  at  der 
også  blev  båret  vidnesbyrd,  idet 
bror  Poul  Erik  Ilskov  Nielsen,  der 


er  rådgiver  i  vort  biskopråd,  bar  et 
stærkt  personligt  vidnesbyrd  om, 
hvordan  evangeliet  har  været  et  fast 
holdpunkt  i  hans  liv,  selv  om  der  kan 
være  detaljer,  som  man  ikke  altid 
forstår.  Vi  sluttede  med  den  bedste 
forståelse  med  vore  venner  i  Adven- 
tistkirken. Det  er  godt  at  have  ven- 
ner, der  også  tror  på  vor  himmelske 
Fader  og  hans  Søn,  Jesus  Kristus, 
for  kristendommen  i  vort  land  har  i 
vore  dage  ikke  gode  vilkår. 

Syvendedagsadventisterne  har  ved 
Vejle  Fjord  en  skole  med  gymnasi- 
um. Nogle  gange  har  vi  haft  besøg  af 
en  skoleklasse  fra  denne  skole.  Jeg 
husker  et  sådant  besøg  af  en  gruppe 
unge  mennesker. 

De  overværede  nadvermødet, 
og  bagefter  bad  en  ung  mand  om  at 
måtte  tale  med  mig.  Han  stillede  mig 
to  spørgsmål,  som  jeg  sent  vil  glem- 
me: 1.  Hvad  gør  I  for  at  passe  på 
hinanden?  2.  Er  det  kun  mormoner, 
der  kommer  i  himlen? 

Det  første  spørgsmål  gav  anledning 
til  at  fortælle  om  hjemmelærere  og 
besøgslærerinder.  Det  andet  spørgs- 
mål havde  kun  to  mulige  svar,  og  jeg 
svarede:  Nej.  Min  begrundelse  for 
dette  svar  var,  at  vi  har  lært,  at  der  i 
tusindårsriget  vil  være  mennesker, 
som  ikke  har  tilhørt  Jesu  Kristi  Kirke 
af  Sidste  Dages  Hellige.  Her  vil  Jesus 
Kristus  regere,  og  det  er  min  tro,  at 
retfærdige  mennesker  her  vil  kunne 
modtage  de  ordinancer,  der  er  nød- 
vendige for  ophøjelse.  ■ 
Knud  B.  Andersen,  Informationsformidler 
i  Fredericia  Ward. 

Ny  biskop  i  Aalborg  Ward 


Søndag d.  1.  september  2002  blev 
biskop  Leif  Klitgaard  efter  seks 
års  trofast  tjeneste  afløst  fra  sin 
kaldelse.  Den  nye  biskop  blev  Peter 
Høj  vang  Christensen. 

Med  tilladelse  fra  biskop  Leif 
Klitgaard  har  jeg  valgt  at  bringe  hans 
sidste  tale  som  biskop  for  Aalborg 
Ward.  Derefter  har  jeg  fået  den  nye 
biskop,  Peter  Højvang  Christensen, 
til  at  besvare  nogle  spørgsmål  vedrø- 
rende hans  kaldelse  til  biskop. 

Tale  af  den  tidligere  biskop  for 
Aalborg  Ward,  Leif  Klitgaard: 

»Kære  søskende,  venner  og  besø- 
gende! 

Ja,  så  >smuttede<  der  lige  seks  år, 
og  det  er  endda  lige  på  dagen  - 
søndag  d.  1.  september  1996  opret- 
holdt I  mig  som  jeres  biskop. 

Der  var  nok  delte  meninger  om 
mig  som  biskop,  men  det  kunne  jeg 
ikke  bruge  til  noget  -  jeg  havde  jo 
ikke  selv  bedt  om,  at  blive  biskop  - 
jeg  blev  kaldet  til  det,  som  der  står  i 
Hebræerbrevet  5:4:  >Ingen  tiltager 


muel  havde  set  og  talt  med  de  ti, 
spørger  han,  om  ikke  der  er  en 
mere,  og  Isaj  siger:  >Jo,  den  yngste  - 
han  vogter  får<.  Send  bud  efter  ham. 

Gud  fortæller  profeten  Samuel,  at 
det  er  David,  der  skal  salves  til  den 
nye  konge.  Mennesket  ser  jo  på  det 
ydre,  men  Gud  ser  på  hjertet. 

Peter  Christensen  er  kaldet  som 
wardets  nye  biskop,  fordi  Herren  ser 
på  hjertet,  og  derfor  skal  vi  støtte 
vores  nye  biskop  -  vi  tror  på  inspira- 
tion. 

Jeg  vil  gerne  rette  en  tak  til  alle  i 
wardet,  ingen  nævnt,  ingen  glemt  - 
men  en  speciel  tak  til  mine  rådgive- 
re, Peter  Christensen  og  Bent  Fal- 
den, til  mine  sekretærer,  Michael 
Odgaard  og  Morten  Sørensen,  og 
ikke  mindst  til  deres  familier.  Vi  har 
kæmpet  en  god  kamp. 

Tak  til  alle  jer,  der  har  vist  mig 
tillid,  og  her  tænker  jeg  også  på 
Herren,  som  har  haft  stor  tålmodig- 
hed, men  jeg  har  lært  mange  lektier 
undervejs. 


sig  selv  den  ære,  men  må  som  Aron 
kaldes  dertil. < 

Den  5.  trosartikel  indleder  med 
at  sige:  >Vi  tror,  at  en  mand  må  kal- 
des af  Gud  ved  profeti  og  håndspå- 
læggelse ...< 

Da  profeten  Samuel  skulle  kalde 
og  salve  den  nye  konge,  der  skulle 
efterfølge  Saul,  opsøgte  han  Isaj  som 
havde  elleve  sønner,  og  den  ene 
skulle  være  den  nye  konge.  Da  Sa- 


Jeg  har  forsøgt,  at  hjælpe  medlem- 
mer med  næsten  alle  slags  proble- 
mer, så  jeg  kunne  sikkert  få  et  ekstra 
job  ude  i  byen  som  socialrådgiver. 

Tak  til  alle  de  af  jer,  der  har  brugt 
tid  på  at  sende  mig  en  lille  hilsen, 
hvor  I  har  udtrykt  glæde  over  ting, 
jeg  har  gjort  -  det  varmer,  og  man 
føler:  >Jeg  kan  lidt  igen.< 

Præsident  Thomas  S.  Monson 
siger: 


>Hvis  vi  ikke  forsøger  -  opnår  vi 
ikke  noget,  og  hvis  vi  ikke  opnår 
noget,  hvorfor  er  vi  så  her?< 

Jeg  føler,  at  vi  har  forsøgt  at  få 
wardet  til  at  fungere. 

Der  er  et  skuespil,  der  hedder 
Kongen  og  jeg.  Kongen  dør,  og  der 
er  en,  som  siger:  >Var  han  nu  så  god, 
som  man  siger  om  ham?  Det  ved  jeg 
ikke,<  er  der  en  der  siger,  >men  han 
prøvede.  < 

Jeg  kan  ikke  selv  bedømme,  hvor- 
dan jeg  har  klaret  min  kaldelse  som 
biskop,  men  jeg  prøvede. 

Ved  wardskonferencen  den  5.  maj 
2002  havde  jeg  en  samtale  med 
stavspræsidenten,  hvor  vi  talte  om 
min  afløsning,  og  pludselig  brød  jeg 
følelsesmæssigt  sammen  og  sagde 
til  stavspræsidenten:  Jeg  havde 
ikke  troet,  at  jeg  skulle  sidde  og  tude 
overfor  dig,  og  så  på  grund  af,  at 
jeg  skal  afløses!  Jeg  skulle  da  juble. < 
Men  søskende:  Mine  følelser  sagde: 
>Du  kan  da  ikke  sådan  bare  stikke  af 
og  lade  dig  afløse  -  jeg  følte,  jeg 
svigtede  jer.< 

Jeg  vil  slutte  med  at  sige  tak  til 
min  egen  familie  for  deres  villighed 
til  også  at  arbejde  for  Herrens  sag  i 
deres  kaldelser  i  Aktivitetskomitéen, 
i  Ælds ternes  Kvorum,  Søndagssko- 
len, Hjælpeforeningen,  Primary  og 
til  Lizett  i  Børnehaveklassen. 

Tak  til  min  hustru  for  hendes 
tålmodighed!  Og  jeg  ved,  at  det,  hun 
glæder  sig  mest  til,  er,  at  telefonen 
ikke  vil  ringe  så  meget  mere. 

Lad  os  støtte  op  om  det  nye  bi- 
skopråd og  lad  dem  få  tid,  ro  og 

Det  gamle  biskopråd  i  Ålborg  Ward. 


Ålborg  Wards  nye  biskopråd. 


Opbakning  -  husk:  De  er  kaldet  af 
Herren  -  de  er  udvalgt  til  denne 
periode.  Lad  os  støtte  en  ung  biskop 
og  en  ung  familie  og  ikke  mindst 
hans  søde  hustru  -  hun  får  brug  for 
det,  og  hun  vil  lære,  at  tålmodighed 
er  en  dyd,  en  meget  stor  dyd.  Jeg  har 
ofte  citeret  min  bror  Preben  i  mine 
taler,  og  dagen  i  dag  skal  da  ikke 
være  nogen  undtagelse  -  han  skri- 
ver: 

>Livet  er  vidunderligt,  bare  man 
puster  skyerne  væk,  inden  der  bliver 
overskyet.  < 

Biskop  Peter  Christensen  og  hu- 
stru: Kaldelsen  som  biskop  er  også 
vidunderlig,  hvis  man  får  løst  opga- 
verne, medens  de  er  små,  og  der  er 
mange  velsignelser  med  i  kaldelsen  - 
for  var  der  ikke  det,  var  jeg  løbet 
skrigende  bort  efter  det  første  år. 

Jeg  har  altid  været  glad  for  skrift- 
stedet, som  jeg  også  citerede  i  søn- 
dags, nemlig: 

>Stol  på  Herren  af  hele  dit  hjerte, 
forlad  dig  ikke  på  din  forstand,  hav 
ham  i  dine  tanker  på  alle  dine  veje, 
så  jævner  han  dine  stier.< 

Lad  dette  skriftsted  være  jeres 
rettesnor! 

Jeg  vil  slutte  med  at  bede  Herren 
velsigne  enhver,  og  jeg  tænker  også 


på  de  af  vore  søskende,  der  ikke  kan 
være  her  på  grund  af  sygdom  og 
andre  vanskeligheder.  Jeg  ved,  at 
mange  af  jer  hører  dette  bånd  og 
derfor  siger  jeg  til  jer:  Vi  er  mange, 
der  tænker  på  jer  og  beder  for  jer.  I 
er  ikke  glemte  -  heller  ikke  af  Her- 
ren. 

Det  er  min  bøn.  I  Jesu  Kristi  navn. 
Amen.« 

Interview  med  Peter  Christensen 

Den  nye  biskop  i  Aalborg  ward, 
biskop  Peter  Højvang  Christensen, 
blev  døbt  i  kirken  den  28.  december 
1988  i  Aalborg,  selvom  han  på 
daværende  tidspunkt  boede  i  Århus, 
hvor  han  er  født  og  opvokset. 

Han  er  gift  med  Lisbeth  L.  H. 
Christensen,  og  de  har  fire  børn: 
Cecilie  9  år,  Jesper  7  år,  Rikke  4  år  og 
Ida  på  1  år. 

Til  dagligt  arbejder  han  hos  »GPV 
Sieker  Print  A/S«  i  Støvring  syd  for 
Aalborg,  hvor  han  er  afdelingsleder  i 
produktionsforberedelsen  (tidligere 
kaldet  tegnestuen) .  Det  er  en  virk- 
somhed, som  producerer  printpla- 
der til  elektronikindustrien  rundt 
om  i  verden. 

-  Hvordan  foregik  din  kaldelse  til 
biskop? 


-Jeg  fik  en  opringning  af  vores 
stavspræsident,  Erik  Ryttersgaard, 
om  at  han  gerne  ville  have  en  snak 
med  min  hustru  og  mig.  Da  han  en 
søndag  eftermiddag  besøgte  os  i 
vores  hjem,  fik  vi  en  god  snak  om, 
hvad  min  hustru  og  jeg  følte  om- 
kring alt  dette,  og  vi  fik  svar  på  en 
masse  spørgsmål.  Efter  besøget  gik 
jeg  i  »tænkeboks«  for  at  finde  frem 
til,  hvem  jeg  skulle  ønske  som  rådgi- 
vere og  assistenter.  Det  krævede 
mange  bønner  og  overvejelser,  men 
til  sidst  lykkedes  det.  Dette  har 
efterfølgende  givet  mig  et  stort 
vidnesbyrd  om  inspiration. 

-  Havde  du  en  anelse  om,  at  du 
ville  blive  kaldet  til  biskop? 

-  Når  stavspræsidenten  kommer 
på  besøg,  er  det  jo  normalt  ikke 
blot  et  socialt  besøg.  Ligeledes 
havde  vores  tidligere  biskop  jo  gjort 
opmærksom  på,  at  hans  tid  som 
biskop  var  ved  at  løbe  ud  -  så  jeg 
havde  en  bange  anelse  om,  hvad  der 
var  på  vej. 

-  Hvad  var  dine  umiddelbare 
tanker,  da  du  fik  at  vide,  at  de  gerne 
ville  kalde  dig  til  biskop? 

-  Som  jeg  sagde  til  stavspræsiden- 
ten, så  var  det  det,  »jeg  frygtede.« 
Mine  tanker  gik  til  dengang,  Kristus 


bad  i  Getsemane,  hvor  vi  i  Lukas 
22:42  læser: 

»Fader,  om  du  vil,  så  tag  denne 
kalk  fra  mig!  Dog,  ske  ikke  min  vilje, 
men  din.« 

Det  var  lidt  de  tanker,  jeg  også 
havde  i  hovedet.  Jeg  følte  mig  over- 
hovedet ikke  klar  til  så  stor  en  opga- 
ve og  det  ansvar,  der  følger  med.  På 
daværende  tidspunkt  sad  jeg  som 
andenrådgiver  til  biskoppen,  og  den 
kaldelse  passede  mig  faktisk  helt 
fint.  Men  jeg  tog  selvfølgelig  imod 
kaldet. 

-  Har  din  familie  støttet  dig  i  at 
sige  ja  til  kaldelsen? 

-Ja,  et  hundrede  procent.  En 
sådan  kaldelse  kan  ikke  udfyldes, 
uden  at  der  er  fuld  opbakning  fra 
familien,  da  de  jo  vil  blive  meget 
berørt  af  denne  nye  kaldelse. 

-  Hvorfor  sagde  du  ja? 

-  Det  gjorde  jeg,  fordi  jeg  ikke 
kunne  gøre  andet.  Når  først  det 

er  nået  så  langt  som  til,  at  stavspræsi- 
denten  kommer  på  besøg,  så  ved 
man,  at  man  er  blevet  godkendt 
af  Det  Første  Præsidentskab,  og 
dem  svigter  man  jo  ikke.  Jeg  tror 
på  kaldelse  ved  inspiration  -  og 
hvis  der  bliver  peget  på  mig,  så  må 
jeg  hellere  stå  frem  og  tage  fat. 

Et  kald  som  biskop  er  jo  ikke  bare 
en  titel,  man  får,  fordi  man  ønsker 
det,  og  fordi  man  har  kæmpet  for  at 
nå  denne  post.  Personligt  mener  jeg 
nok,  at  jeg  kunne  pege  på  andre 
personer  i  wardet,  som  har  mere 
erfaring  og  evangelisk  forståelse  til  at 
kunne  bestride  denne  post,  men 


sådan  skulle  det  åbenbart  ikke  være. 
At  blive  kaldet  til  biskop,  har  jeg 
aldrig  stræbt  efter.  Når  man  som  jeg 
har  indgået  pagter  med  Herren  i 
templet  om,  at  jeg  vil  vie  min  tid  og 
mine  talenter  til  Herren,  kan  der  vist 
ikke  findes  en  undskyldning,  som  er 
god  nok. 

De,  som  kender  mig,  ved,  at 
jeg  er  meget  lidt  sportsinteresseret. 
Både  som  aktiv  udøver  og  som 
passiv  tilskuer  f  eks.  foran  fjern- 
synet. Men  jeg  kan  dog  alligevel 
se  en  lille  parallel  mellem  »Tour 
de  France«  og  kaldet  som  biskop. 
I  q^kelsport  som  »Tour  de  France« 
er  der  forrest  en  rytter,  som 
trækker  feltet,  og  som  holder 
hastigheden  oppe.  Når  hans  kræfter 
slipper  op,  kommer  der  en  anden 
rytter  op  og  tager  slæbet  i  en 
periode.  Det  er  lidt  som  med  biskop- 
pen. Man  sidder  med  opgaven  at 
sidde  forrest  i  flokken  og  skal  holde 
den  åndelige  fart  oppe,  og  på  et 
tidspunkt  kommer  der  en  anden 
»rytter«  til,  som  så  tager  over.  Men 
det  skyldes  ikke  nødvendigvis,  at 
den  afløste  biskops  kræfter  er  slup- 
pet op. 

-  Hvordan  har  de  første  par  måne- 
der været? 

-Jeg  tror,  de  har  været  meget 
repræsentative  for,  hvad  denne 
kaldelse  indeholder.  Vi  i  biskoprådet 
har  fået  mange  positive  tilken- 
degivelser fra  medlemmerne,  om 
at  de  gerne  vil  give  en  hånd  for 
Herrens  sag.  De  første  svage  pust 
af  modvind  har  vi  også  følt  i  form 


af  de  til  tider  ubehagelige  opgaver, 
som  også  skal  løses,  men  disse 
overskygges  heldigvis  af  de  skulder- 
klap og  vidnesbyrd,  som  vi  ofte 
modtager. 

-  Har  du  nogle  forventninger  til 
dig  selv? 

-Jeg  er  meget  taknemmelig  for  de 
rådgivere  og  assistenter,  jeg  har 
»fået«.  Uden  dem  kunne  jeg  slet  ikke 
løfte  opgaven.  Vi  føler  os  som  et 
godt  team  og  ønsker  alle  at  tjene 
Herren.  Vi  håber  at  kunne  være  et 
godt  eksempel  for  medlemmerne  og 
kunne  motivere  os  alle  til  at  holde 
fast  i  jernstangen  og  arbejde  for 
Herrens  sag. 

Om  jeg  har  nogle  forventninger  til 
mig  selv  -  det  ved  jeg  faktisk  ikke. 
Jeg  håber,  at  jeg  sammen  med  med- 
lemmerne i  Aalborg  Ward  er  i  stand 
til  at  løfte  denne  store  opgave,  indtil 
jeg  en  dag  afløses,  og  en  anden  bror 
kaldes  til  biskop.  Jeg  håber  efterføl- 
gende at  kunne  se  tilbage  på  min  tid 
som  biskop  og  være  tilfreds  med  den 
indsats,  jeg  har  gjort. 

Jeg  forventer,  at  det  bliver  spæn- 
dende at  arbejde  på  »denne  arbejds- 
plads«, for  vi  har  alle  den  bedste 
arbejdsgiver  vi  kan  tænke  os:  Vor 
Himmelske  Fader. 

Til  sidst  vil  jeg  på  egne  vegne  og  på 
Aalborgs  Wards  vegne  rette  en  tak  til 
det  afgåede  biskopråd  og  deres  fami- 
lier og  samtidigt  takke  det  nye  biskop- 
råd og  deres  familier  for  deres  villig- 
hed til  at  tjene  os  i  Aalborg  Ward.  ■ 
Elisabeth  Klitgaard  Knudsen, 
Aalborg  Ward 

Unge  Piger 
i  Herning 


Unge  Piger  i  Herning  Gren  består 
af  Inge,  Louise,  Thea  og  Line.  Inge  er 
UP-præsidentinde. 

Unge  Piger  har  mange  projekter  i 
gang,  da  vi  går  meget  op  i  at  lære 
nye  og  spændende  ting  og  konstant 
udvikle  os.  Vi  har  f.eks.  læst  Mor- 
mons Bog  på  150  dage,  og  vi  har  lært 
et  skriftsted  hver  måned,  som  passer 
til  vores  UP-værdinormer. 

Om  søndagen  skiftes  vi  til  at  stå 
for  klassen.  Vi  starter  med  bøn  og 
Unge  Pigers  tema.  Herefter  holder 
vi  et  minuts  stilhed  for  at  invitere 
Ånden  til  at  være  hos  os.  Så  har  vi  en 
M&M-krukke,  hvor  vi  skriver  på  en 
seddel  og  putter  den  i,  når  vi  har 
gjort  en  god  gerning.  En  god  ger- 
ning belønnes  naturligvis  med  nogle 
M&M.  Herefter  har  vi  så  ugens  UP- 
lektion. 

Hver  måned  mødes  vi  alle  sam- 
men og  tilbringer  en  weekend  ude 
hos  Inge.  Så  går  vi  over  nogle  af 
vores  projekter,  ser  en  god  film  og 
arbejder  på  vores  Personlig  Frem- 
gang. 

Personlig  Fremgang  er  en  bog, 
som  indeholder  nogle  opgaver,  vi 
skal  udføre,  og  når  vi  har  udført 
dem,  får  vi  en  lille  medalje  for  hvert 
trin.  Der  er  tre  trin,  og  vi  arbejder 
alle  på  at  fuldføre  hvert  af  de  tre  trin. 

I  v^reekenden  inviterer  vi  også  en 
gæst,  som  vi  så  får  til  at  give  et  lille 
foredrag  om  et  eller  andet  udvalgt 


emne.  For  eksempel  har  andre 
medlemmer  af  grenen  talt  til  os:  En 
har  talt  om  Joseph  Smith  og  Kirkens 
genoprettelse,  en  anden  har  talt  om 
de  sidste  dage  og  det  andet  komme, 
og  missionærerne  har  været  der  for 
at  undervise  os  i  missionærlektioner- 
ne. 

Vi  nyder  at  have  folk,  som  kom- 
mer og  taler  til  os  og  derved  lærer  os 
nye  ting  om  Kristus  og  evangeliet. 

I  december  stod  det  på  julebag- 
ning og  julehygge,  og  der  hyggede  vi 
os  rigtig  meget.  Så  arbejder  vi  også 
på  vores  egen  kogebog.  Når  vi  er 
sammen  i  weekenden,  laver  vi  altid 
en  ny  ret  hver  lørdag.  Så  er  der  en 
af  pigerne,  der  har  en  opskrift  på 
noget  med,  som  vi  så  laver,  og  det  er 
rigtig  hyggeligt. 

w 


Alle  de  opskrifter  samler  vi  i  en 
lille  bog,  som  vi  alle  har;  så  har  vi 
hver  en  UP-kogebog. 

På  UP-weekenderne  har  vi  også 
praktiske  aktiviteter  som  f  eks.  at 
lære  at  binde  et  slips  og  stryge  en 
skjorte.  Andre  ting,  som  står  på 
programmet  her  i  det  nye  år,  er 
f  eks.  at  lave  faneblade  til  vores 
skrifter,  lære  hvordan  man  syer 
gardiner,  og  hvordan  man  fotogra- 
fere. 

Unge  Piger  i  Herning  Gren  har 
gang  i  mange  ting,  og  vi  nyder  at 
udvikle  vores  talenter  samt  at  lære 
vor  himmelske  Fader  bedre  at  ken- 
de. ■ 

Inge  Pedersen, 
Herning  Gren 


Unge  Piger  i  Herning  Gren  fejrer  St.  Valentins  dag. 

